### Beslutning

Åbjørn Mathiesen med bemærkning, at byrådet i sit møde den 25. september 2019 har vedtaget Magistratens indstilling i overensstemmelse med erklæring fra Økonomiudvalget af 18. september 2019. Dermed afvises beslutningsforslaget fra EL.

Socialistisk Folkepartis byrådsgruppe kunne tiltræde indstillingen, hvis der bliver udarbejdet en negativliste.

Sagen blev behandlet sammen med sag 5.

**Beslutningsforslag fra EL**

I løbet af den indeværende periode har der været flere episoder og sager, der har sået tvivl om byrådets og kommunens integritet og mindsket tilliden til byrådet. Der er behov for at befolkningen kan have tillid til, at de folkevalgte agerer åbent og redeligt i forhold til deres hverv. Der er særligt to typer af sager der har vakt befolkningens interesse: 1. byrådsmedlemmers habilitet i forhold til hverv og økonomiske interesser, 2. hele sagskomplekset vedrørende skandalen i teknik og miljø.

 Dette to-delte forslag er ikke ment som politisk drilleri eller andet i den dur, men tværtom som et forsøg på fremadrettet at øge åbenheden om byrådsmedlemmernes interesser og derved øge tilliden, samt at drage en politisk lære af skandalesagen, så byrådsmedlemmer fremadrettet står bedre rustet til at håndtere og agere på sager af den karakter. Ved gennemlæsning af den anden revisionsundersøgelse, så forekommer det os alt for tilfældigt og uformelt hvordan informationer blev håndteret og delt og deraf følgende også hvordan – eller rettere sagt hvordan ikke – byrådets og kommunens formelle magtorganer håndterede sagen. Der er for os ingen tvivl om at et klart adfærdskodeks og procedurer for håndtering af den type sager havde været bedre, hvis byrådet havde nogle klare retningslinjer på det område.

 Til beslutning:

 **Habilitet – hverv og økonomiske interesser** -    Byrådsmedlemmer bør åbent opgive og stå ved deres hverv og økonomiske sager og de bør fremgå af byrådets faktasider på kommunens hjemmeside. Det vil dels øge tilliden til byrådet og desuden lette juristernes arbejde med habilitet/inhabilitet for byrådsmedlemmer i forhold til specifikke sager.

 **Kodeks for byrådsmedlemmer og procedure for håndtering af særlige sager** -    Byrådet bør på baggrund af embedsværkets research udvikle og tilslutte sig et kodeks for byrådsmedlemmers håndtering af viden som den vi så i teknik og miljøskandalen, herunder i hvilket omfang byrådsmedlemmer forventes at stå til rådighed for undersøgelser, hvilke instanser (magistrat, rådmænd, direktører, udvalg) byrådsmedlemmer bør gå til og informere, hvis de er blevet bekendt med alvorlige mulige ulovligheder.

 Stillet af Paw Lauridsen pva. Enhedslistens byrådsgruppe.

**Indstilling fra Borgmesterens Afdeling**

**Indstilling om forslag fra EL om åbenhed og tillidspakke**

### Resumé

Den 15. november 2017 stillede Enhedslisten (herefter: EL) et forslag, der er todelt.

Den første del omfatter, at byrådsmedlemmer åbent bør opgive og stå ved deres hverv og økonomiske sager, og det bør fremgå af Byrådets Faktasider på kommunens hjemmeside.

Den anden del omfatter, at byrådet bør udvikle og tilslutte sig et kodeks for byrådsmedlemmers håndtering af viden, som den vi så i personalesagen i Magistratsafdelingen i Teknik og Miljø med 22 tidligere medarbejdere. Herunder i hvilket omfang byrådsmedlemmer forventes at stå til rådighed for undersøgelser, og hvilke instanser (magistrat, rådmænd, direktører, udvalg) byrådsmedlemmer bør gå til og informere, hvis de er blevet bekendt med alvorlige mulige ulovligheder.

På grund af en beklagelig administrativ fejl sendes udtalelsen først tilbage til [adresse] nu.

### Indstilling

Det indstilles:

At 1)     forslaget afvises. Baggrunden for denne anbefaling er, i forhold til den første del af forslaget, at byrådsmedlemmerne i [adresse] i forvejen har mulighed for at oplyse deres hverv og økonomiske interesser på kommunens hjemmeside under Byrådets Faktasider.

Baggrunden for anbefalingen vedrørende den anden del af forslaget er, at et kodeks, der angiver proceduren ved særlige sager, ikke vil være hensigtsmæssig. Samtidig vil et kodeks, der angiver, hvor byrådspolitikkerne bør gå hen med evt. ulovligheder underminere det nuværende normalsystem.

### Sagens forløb

15-11-2017 Aarhus Byråd
Sagens behandling blev udsat i byrådets møde den 15. november 2017.
 29-11-2017 [adresse]
Fremsendes til Borgmesterens Afdeling til udtalelse, jf. byrådets vedtagelse i mødet den 29. november 2017 om magistratsbehandling af forslaget.

 Sagen bedes tilbagesendt byrådet via Magistraten.
 23-05-2018 Borgmesterens Afdeling
Den 15. november 2017 stillede Enhedslisten (herefter: EL) et forslag, der er todelt.

 Den første del omfatter, at byrådsmedlemmer åbent bør opgive og stå ved deres hverv og økonomiske sager, og det bør fremgå af Byrådets Faktasider på kommunens hjemmeside. Det vil dels, ifølge forslaget, øge tilliden til byrådet og desuden lette juristernes arbejde med habilitet/inhabilitet for byrådsmedlemmer i forhold til specifikke sager.

 Den anden del omfatter, at byrådet bør, på baggrund af embedsværkets research, udvikle og tilslutte sig et kodeks for byrådsmedlemmers håndtering af viden, som den vi så i personalesagen i Magistratsafdelingen i Teknik og Miljø med 22 tidligere medarbejdere. Herunder i hvilket omfang byrådsmedlemmer forventes at stå til rådighed for undersøgelser, og hvilke instanser (magistrat, rådmænd, direktører, udvalg) byrådsmedlemmer bør gå til og informere, hvis de er blevet bekendt med alvorlige mulige ulovligheder.   Behandlingen af forslaget blev udsat ved byrådets møde den 15. november 2017.

 Konklusion
 Borgmesterens Afdeling anbefaler, at forslaget afvises. Baggrunden for denne anbefaling er, i forhold til den første del af forslaget, at byrådsmedlemmerne i [adresse] i forvejen har mulighed for at oplyse deres hverv og økonomiske interesser på kommunens hjemmeside under Byrådets Faktasider. Baggrunden for anbefalingen vedrørende den anden del af forslaget er, at et kodeks, der angiver proceduren ved særlige sager, ikke vil være hensigtsmæssig. Samtidig vil et kodeks, der angiver, hvor byrådspolitikkerne bør gå hen med evt. ulovligheder underminere det nuværende normalsystem.
 18-06-2018 Magistraten
 Sagen udsattes i Magistratens møde den 18. juni 2018. Behandles sammen med forslag fra SF.

 Rådmand Jean Holm var forhindret i at deltage i sagens behandling.

 17-06-2019 Borgmesterens Afdeling
Beslutningsforslag besvaret med indstilling fra Borgmesterens Afdeling.
 19-06-2019 Borgmesterens Afdeling påtegning

Det bemærkes, at indstillingen ikke har nået byrådsbehandlingen indenfor den fastsatte frist på 3 måneder efter byrådsbehandlingen af beslutningsforslaget. Årsagen hertil står beskrevet i indstillingen.

Derudover ingen bemærkninger.

 24-06-2019 Magistraten

Fremsendes til [adresse] med bemærkning, at Magistraten i mødet d. 24. juni 2019 anbefaler, at byrådet tiltræder Borgmesterens Afdelings indstilling af 17. juni 2019.

Gerda Toft henholder sig til Enhedslistens oprindelige forslag.

Borgmester Karl Mortensen, André Lauridsen og Rådmand Magnus Eriksen ikke i sagens behandling.

 14-08-2019 [adresse]

Fremsendes til Økonomiudvalget til behandling i henhold til beslutning i byrådets møde den 14. august 2019.

Sagen blev behandlet sammen med sag 6.

 18-09-2019 Økonomiudvalget

Amanda Jespersen, Michelle Mikkelsen, Stefan Svendsen, Gunnar Winther, Helen Andersen og Pernille Brandt kunne tiltræde indstillingen i overensstemmelse med Magistratens anbefaling.

Lona Thorsen kunne til tiltræde indstillingen, hvis der bliver udarbejdet en negativliste.

 25-09-2019 [adresse]

Åbjørn Mathiesen med bemærkning, at byrådet i sit møde den 25. september 2019 har vedtaget Magistratens indstilling i overensstemmelse med erklæring fra Økonomiudvalget af 18. september 2019. Dermed afvises beslutningsforslaget fra EL.

Socialistisk Folkepartis byrådsgruppe kunne tiltræde indstillingen, hvis der bliver udarbejdet en negativliste.

Sagen blev behandlet sammen med sag 5.